
E: sipo@uil-sipo.si

Na podlagi devetega odstavka 61. člena Zakona o javnih uslužbencih (Uradni list RS, št. 32/25 – ZJU-1) in prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I) Republika Slovenija, Ministrstvo za gospodarstvo, delo in šport, Urad Republike Slovenije za intelektualno lastnino, Kotnikova ulica 6, 1000 Ljubljana, javno objavlja prosto strokovno tehnično delovno mesto 

KOORDINATOR VII/2, pod šifro 49, v Sektorju za splošne zadeve, za nedoločen čas, s polnim delovnim časom in šestmesečnih poskusnim delom.
Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje: 

· najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) oziroma najmanj višješolsko izobraževanje (prejšnje)/višješolska izobrazba (prejšnja);
· 3 leta delovnih izkušenj;
·  znanje uradnega jezika (visoka raven aktivnega znanja slovenščine);

·  osnovna raven znanja angleškega jezika.

Želena znanja:

· višja raven znanja angleškega jezika,

· obvladovanje programskih paketov Microsoft.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovne mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnosti, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. 

Delovne izkušnje se dokazujejo s pogodbo o zaposlitvi oziroma verodostojnimi listinami, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela.

Zahtevane delovne izkušnje se skrajšajo za tretjino v primeru, da ima kandidat izobrazbo, pridobljeno po študijskem programu druge stopnje, ali izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.
Delovne naloge izbranega kandidata na delovnem mestu bodo:
· podpora in pomoč vodji sektorja,

· koordiniranje in pomoč pri izvajanju najzahtevnejših nalog finančne narave,

· koordiniranje in pomoč pri izdelovanju najzahtevnejših poročil finančne narave,

· delo na področju pristojbin s pomočjo spletne aplikacije depoziti,
· koordiniranje in pomoč pri pripravi analiz prilivov pristojbin,

· koordiniranje priprave vladnih gradiv,

· koordiniranje, pripravljanje in organiziranje sestankov,

· izvajanje drugih koordinativnih, organizacijsko tehničnih in administrativnih nalog po navodilu nadrejenega,

· organizacija dela čitalnice,

· naročanje gradiv literature ter vodenje evidence o teh gradivih,

· izdajanje računov za vodenje informacijskih storitev in vodenje evidence o teh plačilih,

· sodelovanje v projektnih skupinah,

· sodelovanje v izvajanju projektov WIPO, EPO, EUIPO, EU in drugimi sofinancerji,

· obdelovanje osebnih podatkov , s katerimi se srečuje pri opravljanju svojih nalog,

· opravljanje drugih nalog podobne zahtevnosti po navodilih nadrejenega.
K prijavi morajo kandidati priložiti:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo o delovnih izkušnjah, iz katere je razvidno izpolnjevanje pogoja glede predpisanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznemu delodajalcu oz. opredeli čas opravljanje dela ter raven zahtevnosti dela, ki se zahteva za opravljanje dela pri tem delodajalcu;
3. pisno izjavo kandidata, da aktivno obvlada slovenščino na visoki ravni v skladu z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08);
4. pisno izjavo, da izpolnjuje pogoj osnovne ravni znanja angleškega jezika.
Zaželeno je, da prijava vsebuje izpolnjen obrazec iz priloge ter da kandidat v njej poleg formalne izobrazbe navede tudi druga znanja in veščine, ki jih je pridobil.
Z izbranim kandidatom bo sklenjeno delovno razmerje za nedoločen čas, s polnim delovnim časom in šestmesečnim poskusnim delom. Izbrani kandidat bo delo opravljal v uradnih prostorih Ministrstva za gospodarstvo, delo in šport, Urada Republike Slovenije za intelektualno lastnino, Kotnikova ulica 6, 1000 Ljubljana.

Izhodiščni plačni razred delovnega mesta koordinator VII/2 je 21. plačni razred (2285,06 EUR bruto), pri čemer javni uslužbenec pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 - ZPPJUFT). 

Kandidat odda prijavo pisno na naslov Ministrstvo za gospodarstvo, delo in šport, Kotnikova 5, 1000 Ljubljana ali na elektronski naslov: kadrovska.uil@gov.si in sicer v roku 8 dni od dneva objave delovnega mesta na spletnem mestu državne uprave (portal GOV.SI) in na Zavodu RS za zaposlovanje z obveznim pripisom »Za javno objavo št. 1100-7/2026-2181 - DM 49 koordinator VII/2«. Veljavnost prijave ni pogojena z varnim elektronskim podpisom. 
Kandidati bodo o izbiri pisno obveščeni na elektronski naslov, s katerega bodo poslali prijavo na javno objavo ali na elektronski naslov, ki ga bodo za namene obveščanja navedli v prijavi. Obvestilo o končanem izbirnem postopku bo objavljeno na osrednjem spletnem mestu državne uprave (www.gov.si).

Informacije o delovnem področju in izvedbi javne objave daje Denise Senečič, telefon: 01 620 31 35, elektronski naslov: denise.senecic@uil-sipo.si.
Obvestilo kandidatom po 13. členu Splošne uredbe o varstvu osebnih podatkov je dostopno na spletni povezavi: https://www.gov.si/drzavni-organi/organi-v-sestavi/urad-za-intelektualno-lastnino/o-uradu/.
V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške. 

